
                                                         din 31 august 2026

privind: aprobarea valorii unitare aferentă sumei forfetare lunare și a sumei forfetare pe zi aferentă fiecărei tranșe de 1 kilometru pe o distanță de la 1 la 50 de kilometri, pentru anul școlar 2026-2027

Consiliul Județean Vrancea,
- văzând referatul Serviciului Utilități Publice nr. 201/22907 din 10.08.2026 privind aprobarea valorii unitare aferentă sumei forfetare și a sumei forfetare pe zi aferentă fiecărei tranşe de 1 kilometru pe o distanţă de la 1 la 50 de kilometri, pentru anul școlar 2026-2027 și referatul nr. 201/24378 din 21.08.2026;
- ținând cont de Avizul Conform nr. 8777/31.07.2026 emis de A.N.R.S.C., înregistrat la Consiliul Județean Vrancea sub nr. 201/21912/10627 din 03.08.2026; 
- luând în considerare prevederile:
- art.  83 alin. (1) și alin. (8) din Legea învățământului preuniversitar nr. 198/2023, cu modificările și completările ulterioare;
- art. 4 alin. (1), alin.(2), alin.(4) și alin.(5), alin.(51), alin.(52), alin.(55), alin.(56), alin.(57), din Anexa nr. 2 la Hotărârea Guvernului nr. 810/2023  pentru aprobarea Normelor metodologice privind acordarea facilităților de transport pentru elevi;
- Legii nr.52/2003 privind transparența decizională în administrația publică, republicată, cu modificările ulterioare;
- în baza art. 173 alin. (1) lit. d), alin. (5) lit. m) din O.U.G. nr. 57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea; 
- în temeiul art. 196 alin. (1) lit. a)  din O.U.G nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art. 1 Aprobarea valorii unitare în cuantum de 0,38 lei/kilometru, inclusiv TVA, aferentă sumei forfetare lunare acordată elevilor din județul Vrancea care sunt școlarizați în altă localitate decât cea de domiciliu și care nu beneficiază de existența serviciului de transport public, pentru anul școlar 2026-2027.

Art. 2 Aprobarea sumei forfetare pe zi de care beneficiază fiecare elev din județul Vrancea care este școlarizat în altă localitate decât cea de domiciliu și care nu beneficiază de existența serviciilor de transport public, corespunzătoare fiecărei tranșe de 1 km pe distanța de la 1 la 50 de kilometri dintre domiciliu/reședința elevului și unitatea de învățământ, pentru anul școlar 2026-2027, conform anexei care face parte integrantă din prezenta hotărâre.

Art. 3 Prevederile prezentei hotărâri vor fi duse la îndeplinire de către președintele Consiliului Județean Vrancea, prin aparatul de specialitate și vor fi comunicate celor interesați de către secretarul general al județului prin Compartimentul Monitor Oficial Local  din cadrul Serviciului Juridic.

                                                                                                        Contrasemnează, 
                                                                                          Secretar general al județului
                                                                                                           Raluca Dan



























